
[bookmark: r18]Kauno miesto savivaldybės taryba n u s p r e n d ž i a:
Pakeisti͏͏ Centralizuoto vaikų priėmimo į Kauno miesto savivaldybės įsteigtų biudžetinių švietimo įstaigų ikimokyklinio ir priešmokyklinio ugdymo grupes tvarkos aprašą, patvirtintą Kauno miesto savivaldybės tarybos 2008 m. birželio 27 d. sprendimu Nr. T-331 
„Dėl centralizuoto vaikų priėmimo į Kauno miesto savivaldybės įsteigtų biudžetinių švietimo įstaigų ikimokyklinio ir priešmokyklinio ugdymo grupes tvarkos“:
[bookmark: _Hlk227068456]1. Pakeisti 3 punktą ir jį išdėstyti taip: 
„3. Pagal Aprašą laikoma, kad vaikas turi tik vieną iš tėvų, kai kitas tėvas: miręs, nenurodytas vaiko gimimo liudijime, teismo pripažintas dingusiu be žinios, teismo pripažintas nežinia kur esančiu, teismo pripažintas neveiksniu, vienam iš tėvų laikinai arba neterminuotai apribota valdžia.“.
2. Pakeisti 5 punktą ir jį išdėstyti taip:
„5. Tėvai (globėjai, rūpintojai) užpildo nustatytos formos prašymą (1 priedas) ir jį pateikia arba elektroniniu būdu prisijungę prie Informacinės sistemos interneto svetainėje 
https://i-darzeli.kaunas.lt, arba Kauno miesto savivaldybės administracijos Klientų aptarnavimo ir informavimo skyriuje, adresu: Laisvės al. 96, Kaunas. Vokietijos brigados kariai dėl jų vaikų priėmimo į ikimokyklinio ugdymo grupę teikia laisvos formos prašymą tiesiogiai Kauno Aleksandro Stulginskio mokyklai, prie prašymo pateikdami informaciją, rodančią priklausymą Vokietijos brigadai.“.
3. Papildyti 15 punktą 15.4 papunkčiu ir jį išdėstyti taip: 
„15.4. Vokietijos brigados karių vaikai priimami į Kauno Aleksandro Stulginskio mokyklos ikimokyklinio ugdymo grupes, netaikant Aprašo 15.1–15.3 papunkčių nuostatų. Prašymai dėl pageidavimo lankyti ugdymo įstaigą pateikiami tiesiogiai Kauno Aleksandro Stulginskio mokykloje. Sudaromos atskiros tik Vokietijos brigados karių vaikų ikimokyklinio ugdymo grupės.“.
4. Pakeisti 25 punktą ir jį išdėstyti taip:
„25. Tėvai (globėjai, rūpintojai), kurie pageidauja, kad jų vaikai tęstų ugdymąsi priešmokyklinio ugdymo grupėje jau lankomoje mokykloje, nustatytos formos prašymus 
(Aprašo 4 priedas) nuo balandžio 1 d. iki gegužės 27 d. pateikia pačioje mokykloje. Tėvai (globėjai, rūpintojai), kurie pageidauja, kad jų vaikas tęstų ugdymąsi priešmokyklinio ugdymo grupėje kitoje mokykloje arba pradėtų lankyti mokyklą priešmokyklinio ugdymo grupėje, nuo balandžio 1 d. iki gegužės 27 d. užpildo nustatytos formos prašymą (4 priedas) (toliau – prašymas) ir jį pateikia elektroniniu būdu prisijungę prie Informacinės sistemos interneto svetainėje 
https://i-darzeli.kaunas.lt arba tiesiogiai Kauno miesto savivaldybės administracijos 
Klientų aptarnavimo ir informavimo skyriuje, adresu: Laisvės al. 96, Kaunas. Vokietijos brigados kariai dėl jų vaikų priėmimo į priešmokyklinio ugdymo grupę teikia laisvos formos prašymą tiesiogiai Kauno Aleksandro Stulginskio mokyklai, prie prašymo pateikdami informaciją, rodančią priklausymą Vokietijos brigadai.“.
5. Papildyti 35 punktą 35.5 papunkčiu ir jį išdėstyti taip:
„35.5. Vokietijos brigados karių vaikai priimami į Kauno Aleksandro Stulginskio mokyklos priešmokyklinio ugdymo grupes, netaikant priimamo į mokyklą vaiko ir vieno iš jo tėvų (globėjų, rūpintojų) deklaruotos gyvenamosios vietos Kauno mieste reikalavimo ir Aprašo 
35.1–35.4 papunkčių nuostatų. Sudaromos atskiros tik Vokietijos brigados karių vaikų priešmokyklinio ugdymo grupės.“.

